12. ΒΑΣΙΛΙΚΟΝ ΔΙΑΤΑΓΜΑ υπ' αριθ. 1014 της 6/12 Δεκ. 1966 (ΦΕΚ Α' 274) Περί επεκτάσεως των διατάξεων του Ν.Δ. 3744/1957 και εις τας περιφερείας των Αστυν. Δ/νσεων Πατρών και Κερκύρας. Έχοντες υπ' όψει τας διατάξεις του άρθρ. 2 Ν.Δ. 3744/1957 "περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη Πόλει του Πειραιώς (ΦΕΚ 166 της 6.9.57) και την υπ' αριθ. 478/1966 γνωμοδότησιν του Συμβουλίου Επικρατείας, προτάσει των επί της Δημοσίας Τάξεως και Δικαιοσύνης Υπουργών, απεφασίσαμεν και διατάσσομεν:  Άρθρον μόνον.-Αι διατάξεις του άρθρ. 1 του Ν.Δ. 3744/1957 "περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη πόλει του Πειραιώς επεκτείνονται εις τας περιφερείας των Αστυν. Δ/νσεων Πατρών και Κερκύρας. Εις τους αυτούς επί της Δημοσίας Τάξεως καί Δικαιοσύνης Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 9.Β.ω.10-12 Διάφορες Ειδικές Διαδικασίες

[Source: greek_legal_code_raptarchis | Tokens: 839]